מהי היסטוריה.
זה משהו שנכתב על ידי המנצחים.
יש סטראוטיפ שהיסטוריה צריכה להתמקד על השליטים,
כמו לנין או טרוצקי.
כתוצאה מכך אנשים במדינות רבות, כמו שלי, רוסיה,
מסתכלים על היסטוריה כעל משהו שנקבע מראש
או שנקבע על ידי המנהיגים,
ואנשים רגילים לא יכלו להשפיע עליה בשום דרך.
רוסים רבים היום לא מאמינים שרוסיה יכולה היתה להיות אי פעם
או שאי פעם היא תהיה מדינה דמוקרטית באמת,
וזאת בשל האופן בו ההיסטוריה כבר מוסגרה
בפני אזרחיה של רוסיה.
וזה לא נכון.
כדי להוכיח זאת, ביליתי שנתיים מחיי בנסיון ללכת 100 שנה אחורה,
לשנת 1917,
שנת המהפכה הרוסית.
שאלתי את עצמי, מה היה לו האינטרנט והפייסבוק היו קיימים לפני 100 שנה?
אז בשנה שעברה, בנינו רשת חברתית לאנשים מתים,
בשם: project1917.com
הצוות שלי ואני יצרנו את התוכנה שלנו,
סיפרתנו והעלינו למחשב את כל היומנים והמכתבים האמיתיים האפשריים
שנכתבו על ידי יותר מ -3,000 אנשים
לפני 100 שנה.
כך, כל משתמש באתר או ביישום שלנו
יכול לעקוב אחר עדכון חדשות עבור כל יום של שנת 1917
ולקרוא מה אנשים כמו סטרווינסקי או טרוצקי,
לנין או פבלובה ואחרים חשבו והרגישו.
אנחנו מתבוננים בכל האנשים האלה, אנשים רגילים כמוך וכמוני,
לא אלים למחצה,
ורואים שההיסטוריה מורכבת מטעויות, פחדים, וחולשות שלהם,
ולא רק מ "רעיונות הגאונות שלהם".
הפרויקט שלנו גרם להלם עבור רוסים רבים,
שנהגו לחשוב שמדינתנו תמיד היתה אימפריה אוטוקרטית
והרעיונות של חופש ודמוקרטיה מעולם לא יכלו להתקיים,
רק משום שהדמוקרטיה לא היתה גורלנו.
אבל אם נעיף מבט רחב יותר,
זה לא לגמרי שחור ולבן.
כן, 1917 הובילה ל -70 שנה של דיקטטורה קומוניסטית.
אך הפרויקט הזה, מראה שלרוסיה יכלה להיות היסטוריה אחרת
ועתיד דמוקרטי, כפי שכל מדינה אחרת יכלה או יכולה עדיין.
בקריאה של ההודעות מ 1917,
אתם לומדים שרוסיה היתה המדינה הראשונה בעולם
שביטלה את עונש המוות,
או אחת הראשונות שהעניקה לנשים זכות הצבעה.
ידיעת היסטוריה וההבנה איך אנשים רגילים השפיעו על ההיסטוריה
יכולות לעזור לנו ליצור עתיד טוב יותר,
כי ההיסטוריה היא רק חזרה של מה שקורה ממש עכשיו.
אנחנו צריכים לספר היסטוריה בדרכים חדשות,
והשנה, למשל,
התחלנו בפרויקט מקוון חדש שנקרא 1968Digital.com,
וזו סדרה דוקומנטרית מקוונת
שמאפשרת לכם להתרשם מאותה שנה, 1968,
שנה שמסומנת בשינוי חברתי עולמי
שבמובנים רבים, יצרה את העולם כפי שאנו מכירים אותו עכשיו.
אבל אנחנו שבים ומחיים את ההיסטוריה הזאת
בהנחה שכל הדמויות הראשיות יכלו להשתמש בטלפונים ניידים...
פשוט כך.
ואנחנו נוכחים שהרבה אנשים
עמדו בפני אותם אתגרים ונלחמו על אותם ערכים,
בין אם הם חיו בארה"ב או בברית המועצות
או בצרפת או בסין או בצ'כוסלובקיה.
על ידי חשיפת ההיסטוריה בדרך דמוקרטית כזו,
באמצעות מדיה חברתית,
אנו מראים שהאנשים בשלטון הם לא היחידים שקיבלו החלטות.
זה מאפשר לכל משתמש להשיב חזרה את ההיסטוריה.
אנשים רגילים הם חשובים.
יש להם השפעה.
רעיונות חשובים.
עיתונאים, מדענים, ופילוסופים חשובים.
אנחנו מעצבים את החברה.
כולנו עושים היסטוריה.
תודה.
(מחיאות כפיים)